Elkeen van ons podcasts sal op ons webblad verskyn. Hier sal jy ’n kort beskrywing van die episode sien, wie dit gelees en geskryf het, sowel as die skets wat saam met dit oorspronklike rubriek gepubliseer is. Druk “play”, sit agteroor en geniet ’n vinnige storie terwyl jou baas dink jy is besig met werk. Onthou om Weg se web- en Facebook-blad dop te hou vir wanneer die volgende episode beskikbaar is.
Jy kan ook elke episode aflaai en op jou foon, rekenaar of ’n geheuestokkie stoor. Op die webwerf, regsklik op die naam van die episode en kies “Save link as…”. Dit sal ‘n mp3-lêer aflaai. Jy kan net wanneer en waar jy wil na dié mp3 luister, of jy kan dit vir iemand e-pos.
Jy hoef nie meer ’n Apple-toestel te hê om iTunes op jou rekenaar te installeer nie. Maak die program oop en gebruik die soek-funksie regs bo: Soek vir “Weg Stories”. Gaan tot onderaan die bladsy by “Podcasts” en klik op ons ikoon. Nou kan jy inteken op die podcast, en enige van die episodes luister. Dit is ook belangrik om by “Ratings and Reviews” in te loer en jou opinie oor Weg Stories te gee (ons verduidelik hier onder hoekom). As jy nog nie iTunes het nie, laai dit hier af.
Hierdie is die beste manier om na podcasts te luister. Met ’n goeie app is dit makliker om Weg Stories op te spoor én makliker om te luister. ’n Mens kan op een bladsy deur al die vorige episodes soek, en as jy ’n bietjie agter is, kan jy sommer al die episodes die een ná die ander in volgorde luister, sonder om ’n klomp knoppies hoef te druk.
Nog ’n nuttige funksie is dat jy nie ’n knoop in jou oor hoef te maak vir wanneer die volgende episode gepubliseer word nie. Sodra ons ’n nuwe episode oplaai, laai die app dit outomaties af en stuur vir jou ’n kennisgewing dat dit reg is vir jou om te kom luister. Om dit reg te kry, gebruik die volgende stappe:
Vir elke app is die stappe basies dieselfde. Daar is wel hordes podcast-apps beskikbaar en dit is soms moeilik om die koring van die kaf te skei as jy nie weet waarvoor jy moet soek nie. Ons het vier van die bestes gaan soek – kies dus een van hulle as jy twyfel..